টাটা গ্রুপে অশান্তি? হস্তক্ষেপ করল সরকার!

ওয়েব ডেস্ক : কংগ্লোমারেট টাটা গ্রুপ- (Tata Group)এর হোল্ডিং কোম্পানি টাটা সন্স-এর অভ্যন্তরীণ সমস্যা রুখতে এবার সরাসরি হস্তক্ষেপ করল কেন্দ্রীয় সরকার। অভিযোগ ছিল, টাটা ট্রাস্টের চারজন ট্রাস্টি কাজ করছেন ‘সুপার বোর্ড’ হিসাবে। যা প্রভাবিত করছে চেয়ারম্যান নোয়েল টাটার (Noel Tata) ক্ষমতাকে। আর এ নিয়ে সম্প্রতি টাটা গোষ্ঠীর কর্তৃপক্ষের সঙ্গে বৈঠক করেছিলেন কেন্দ্রীয় স্বরাষ্ট্রমন্ত্রী অমিত শাহ (Amit Shah) এবং কেন্দ্রীয় অর্থমন্ত্রী নির্মলা সীতারমন (Nirmala Sitharaman)। সেই বৈঠকে উপস্থিত ছিলেন, নোয়েল টাটা, ভাইস-চেয়ারম্যান ভেনু শ্রিনিবাসন, টাটা সন্সের চেয়ারম্যান এন চন্দ্রশেখরন এবং ট্রাস্টি ডারিয়াস খাম্বাটা।

সূত্রের খবর, সেই বৈঠকে কার্যকর পদক্ষেপ নেওয়ার কথা বলা হয়েছে। সেখানে ট্রাস্টির বিরুদ্ধেও ব্যবস্থা নিতে বলা হয়েছে, যিনি গ্রুপের স্থিতিশীলতা বিপন্ন করতে পারেন। কেন্দ্রীয় মন্ত্রীদের তরফে মনে করিয়ে দেওয়া হয়েছে যে, বাজারে টাটা গ্রুপের (Tata Group) গুরুত্ব অনেক বেশি। সেই বৈঠকে নন-ব্যাঙ্কিং ফাইন্যান্সিয়াল কোম্পানিগুলির তালিকাভুক্ত ও শাপুরজি পালনজি লিকুইডিটি বিষয়েও আলোচনা হয়েছে বলে খবর।

আরও খবর : জঙ্গিদের খোঁজে রাত থেকেই সেনা অভিযান কাশ্মীরের রাজৌরিতে

অভিযোগ, টাটা গ্রুপের (Tata Group) চারজন ট্রাস্টি ডারিয়াস খাম্বাটা, জেহাঙ্গির এইচসি জেহাঙ্গির, প্রমিত ঝাভেরি ও মেহলি মিস্ট্রি বিভিন্ন প্রক্রিয়ায় হস্তক্ষেপ করছেন। যা সংস্থায় সমস্যা তৈরি করেছে। ৯ অক্টোবর ২০২৪ সালে রতন টাটার (Ratan Tata) মৃত্যুর পর ট্রাস্টের মধ্যে বিভাজন আরও বেড়েছে বলে অভিযোগ। জানা যাচ্ছে, চারজন ট্রাস্টি পক্ষ নিয়েছেন ডোরাবজি টাটা ট্রাস্টের। আর অন্যদিকে নোয়েল টাটা ও আরও তিনজন ট্রাস্টি নিয়েছেন বিপরীত পক্ষ।

টান-টান উত্তেজনার মধ্যেই টাটা ট্রাস্ট-এর বোর্ড মিটিং হতে চলেছে আগামী ১০ অক্টোবর। এদিকে টাটা ক্যাপিটালস-এর আইপিও আগামী ১৩ অক্টোবর বাজারে আসতে চলেছে। কিন্তু তার আগেই বিক্রি হয়ে গিয়েছে ১৭৫ কোটি ডলার মূল্যের বাজারে আনা সব শেয়ার।

দেখুন অন্য খবর :

The post টাটা গ্রুপে অশান্তি? হস্তক্ষেপ করল সরকার! first appeared on KolkataTV.